KZN-polisiebeampte skiet kollega, homselfArgieffoto Foto: SAPD, Facebook ŉ Polisiebeampte van KwaZulu-Natal het eers ŉ vroulike polisiekonstabel geskiet voordat hy homself geskiet het. “Volgens ŉ voorlopige ondersoek het konstabel Howard Ngcobo, wat by die Dukuduku-polisiestasie aan die suidkus gestasioneer was, Vrydagaand na konstabel Lindiwe Xulu se huis gegaan,” het Sipho Khumalo, woordvoerder van die provinsiale departement van gemeenskapsveiligheid, Saterdag gesê. “Hy het haar geskiet en sy is dadelik oorlede.” Die polisie was op soek na Ngcobo, maar toe hulle hom opspoor, was hy ook reeds dood. “Hy het homself vermoedelik doodgeskiet. Die motief vir die aanval op konstabel Xulu is nog nie duidelik nie.”